এই অভিযোগের ভিত্তিতে উর্দ্ধতন কর্তৃপক্ষ গত জুলাই মাসের ১২ তারিখে তদন্ত করেন। এতে ব্যাপক ভাবে সমস্যায় পড়ে যান দুই প্রধান শিক্ষক ও সভাপতি। আর এই বিষয়টি রফাদফা করার জন্যই তদন্ত ফলাফল প্রকাশিত না হতেই গত ১৯শে জুলাই সভাপতি প্রধান শিক্ষক, স্থানীয় ইউপি চেয়ারম্যান, বিদ্যালয়ের ব্যবস্থাপনা কমিটির কিছু সদস্য ও স্থানীয় গণ্যমান্য ব্যক্তিদের নিয়ে একটি ঘরোয়া বৈঠক করেন। বৈঠকে বিষয়টি সমাধান না হওয়ায় গত শুক্রবার আবার তারা বৈঠকে বসেন। ব্যবস্থাপনা কমিটির অন্যান্য সদস্যদের সুপারিশ ব্যতিত এই দুই শিক্ষকের বেতন-ভাতা আটকে রয়েছে। তাই বাধ্য হয়েই সভাপতি ঘরোয়া এই বৈঠকের আয়োজন করেন। বৈঠকে সদস্য, অভিভাবক ও গ্রামের গন্যমান্য ব্যক্তিরা সভাপতিকে শর্ত আরোপ করে বলেন আমাদের না জানিয়ে নিয়োগ বিষয়ে যে অর্থের লেনদেন করা হয়েছে তা সম্পন্ন ভাবে বিদ্যালয়ের ফান্ডে প্রদাণ করতে হবে এবং তাকে অচিরেই সভাপতি পদ থেকে পদত্যাগ করতে হবে। উর্দ্ধতন কর্তৃপক্ষের কাছ থেকে অভিযোগপত্র তুলে নেওয়ার জন্য সভাপতি ও প্রধান শিক্ষক ব্যবস্থাপনা কমিটির সদস্যদের ম্যানেজ করার জন্য দফায় দফায় বৈঠক করেন এবং বৈঠকে পুনরায় আরো কিছু অর্থের লেনদেন করা হয়েছে বলে জানা গেছে।